kumba pidi tuleb vildikad plekk-kruusi panna? korgid üles- või allapoole?    kui sai on emane ja leib isane, siis mis on sepik või ciabatta?    kui pea hakkab kiilaks jääma, kas  kammida juuksed kiilanevale osale ja kinnitada need lakiga või värvida pealagi ära või ajada ennast kiilaks või osta müts ja lastekaupade poest mingi teesärk ja öelda et oled enriike igleesias/riki martin?    "mis on füsioloogiline ja psühholoogiline areng?", helistas mu vend mulle täna. oli teinud 5 vastamata kõnet. ma magasin. koolis anti käsk oma arenguid kirjeldada aga vend ei teadnud mis need on. kas peaks enne ülesande andmist seda selgitama?    väga keeruline on olla lapsevanem.    kui mu naabritel oleks unega probleeme ja neil poleks oma elu, siis nad ilmselt vaataks öösel aknast välja ja näeksid kuidas ma suur kott õlal väravast välja lähen. "naabrimutt on postiljoniks hakanud", mõtleksid nad. või siis, et näe! põgeneb öösel kodust. raudselt mees joob ja süstib ja peksab ja jätab sokid vedelema.  aga ei! põhjus, miks ma enne kukke ja koitu trammi ootama lähen on see, et ma käin ju poole öö ajal podipambis.